**Vyhodnotenie medzirezortného pripomienkového konania**

Zákon, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov

|  |  |
| --- | --- |
| Spôsob pripomienkového konania |  |
| Počet vznesených pripomienok, z toho zásadných | 37 /6 |
| Počet vyhodnotených pripomienok | 37 |
|  |  |
| Počet akceptovaných pripomienok, z toho zásadných | 30 /4 |
| Počet čiastočne akceptovaných pripomienok, z toho zásadných | 3 /1 |
| Počet neakceptovaných pripomienok, z toho zásadných | 3 /0 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | JTI SlovakRepublic, s.r.o. | 1 (1o,0z) | 0 (0o,0z) |  |  |
| 2. | Ministerstvo financií Slovenskej republiky | 3 (2o,1z) | 0 (0o,0z) |  |  |
| 3. | Ministerstvo hospodárstva Slovenskej republiky | 5 (1o,4z) | 0 (0o,0z) |  |  |
| 4. | Ministerstvo vnútra Slovenskej republiky | 1 (1o,0z) | 0 (0o,0z) |  |  |
| 5. | Ministerstvo zahraničných vecí a európskych záležitostí Slovenskej republiky | 1 (1o,0z) | 0 (0o,0z) |  |  |
| 6. | Odbor aproximácie práva sekcie vládnej legislatívy Úradu vlády SR | 25 (25o,0z) | 0 (0o,0z) |  |  |
| 7. | Republiková únia zamestnávateľov | 1 (0o,1z) | 0 (0o,0z) |  |  |
| 8. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 9. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 10. | Ministerstvo kultúry Slovenskej republiky | 0 (0o,0z) | 0 (0o,0z) | x |  |
| 11. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 12. | Štatistický úrad Slovenskej republiky | 0 (0o,0z) | 0 (0o,0z) | x |  |
| 13. | Ministerstvo školstva, vedy, výskumu a športu Slovenskej republiky | 0 (0o,0z) | 0 (0o,0z) | x |  |
| 14. | Národný bezpečnostný úrad | 0 (0o,0z) | 0 (0o,0z) | x |  |
| 15. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) | x |  |
| 16. | Ministerstvo dopravy Slovenskej republiky | 0 (0o,0z) | 0 (0o,0z) | x |  |
| 17. | Úrad pre verejné obstarávanie | 0 (0o,0z) | 0 (0o,0z) | x |  |
| 18. | Ministerstvo spravodlivosti Slovenskej republiky | 0 (0o,0z) | 0 (0o,0z) | x |  |
| 19. | Ministerstvo pôdohospodárstva a rozvoja vidieka Slovenskej republiky | 0 (0o,0z) | 0 (0o,0z) | x |  |
| 20. | Národná banka Slovenska | 0 (0o,0z) | 0 (0o,0z) | x |  |
| 21. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 22. | Ministerstvo investícií, regionálneho rozvoja a informatizácie Slovenskej republiky | 0 (0o,0z) | 0 (0o,0z) | x |  |
| 23. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 24. | Ministerstvo životného prostredia Slovenskej republiky | 0 (0o,0z) | 0 (0o,0z) | x |  |
| 25. | Generálna prokuratúra Slovenskej republiky | 0 (0o,0z) | 0 (0o,0z) | x |  |
| 26. | Ministerstvo zdravotníctva Slovenskej republiky | 0 (0o,0z) | 0 (0o,0z) |  | x |
| 27. | Úrad vlády Slovenskej republiky | 0 (0o,0z) | 0 (0o,0z) |  | x |
| 28. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) |  | x |
| 29. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 30. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 31. | Najvyšší súd Slovenskej republiky | 0 (0o,0z) | 0 (0o,0z) |  | x |
| 32. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 33. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 34. | Združenie miest a obcí Slovenska | 0 (0o,0z) | 0 (0o,0z) |  | x |
| 35. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 36. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 37. | Asociácia zamestnávatelských zväzov a združení Slovenskej republiky | 0 (0o,0z) | 0 (0o,0z) |  | x |
| 38. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 39. | Konferencia biskupov Slovenska | 0 (0o,0z) | 0 (0o,0z) |  | x |
| 40. | Asociácia priemyselných zväzov a dopravy | 0 (0o,0z) | 0 (0o,0z) |  | x |
| 41. | Klub 500 | 0 (0o,0z) | 0 (0o,0z) |  | x |
| 42. | Úrad vlády Slovenskej republiky - podpredseda vlády Slovenskej republiky | 0 (0o,0z) | 0 (0o,0z) |  | x |
| 43. | Žilinský samosprávny kraj | 0 (0o,0z) | 0 (0o,0z) |  | x |
| 44. | Košický samosprávny kraj | 0 (0o,0z) | 0 (0o,0z) |  | x |
| 45. | Banskobystrický samosprávny kraj | 0 (0o,0z) | 0 (0o,0z) |  | x |
| 46. | BRATISLAVSKÝ SAMOSPRÁVNY KRAJ | 0 (0o,0z) | 0 (0o,0z) |  | x |
| 47. | Trnavský samosprávny kraj | 0 (0o,0z) | 0 (0o,0z) |  | x |
| 48. | Prešovský samosprávny kraj | 0 (0o,0z) | 0 (0o,0z) |  | x |
| 49. | Nitriansky samosprávny kraj | 0 (0o,0z) | 0 (0o,0z) |  | x |
| 50. | Trenčiansky samosprávny kraj | 0 (0o,0z) | 0 (0o,0z) |  | x |
| 51. | Hlavné mesto Slovenskej republiky Bratislava | 0 (0o,0z) | 0 (0o,0z) |  | x |
| 52. | Únia miest Slovenska | 0 (0o,0z) | 0 (0o,0z) |  | x |
| 53. | Národná rada Slovenskej republiky | 0 (0o,0z) | 0 (0o,0z) |  | x |
|  | Spolu | 37 (31o,6z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **JTI** | **Čl. II.** Navrhujeme posun účinnosti novely na 23. október 2024. Odôvodnenie: Hoci navrhovaná účinnosť od 23. októbra 2023 predstavuje plné zladenie národnej legislatívy so znením Delegovanej smernice Komisie (EÚ) 2022/2100, odklad tohto termínu je v špecifických slovenských podmienkach žiaduci hneď z troch dôležitých dôvodov a prínosy tohto kroku výrazne prevyšujú negatíva vyplývajúce z ročného odkladu implementácie. DÔVOD 1 – PRÁVNA ISTOTA: Vzhľadom na termín volieb do NR SR a termíny súvisiace s legislatívnym procesom je mimoriadne riskantné očakávať, že k zvolaniu parlamentnej schôdze a následným trom čítaniam návrhu dokáže dôjsť tak, aby schválenú novelu pani prezidentka podpísala a zbierka zákonov zverejnila pred 23. októbrom 2023. Reálne teda tak či tak dôjde k neskoršej implementácii, zrejme dňom vyhlásenia, čo môže byť vzhľadom na program nového parlamentu kedykoľvek medzi decembrom 2023 a prvým štvrťrokom 2024. To vytvára prostredie obrovskej právnej neistoty pre výrobné odvetvie, v ktorom výrobné plány produktov je nutné nastavovať mesiace dopredu (nielen kvôli interným procesom, ale aj pre regulačné povinnosti, napr. obstarávanie kontrolných známok). Neistota ohľadom zavedenia takej dôležitej regulácie tak povedie k disrupcii vo výrobe, čo sa následne prejaví aj v neistote plánovania daňových príjmov štátu. DÔVOD 2 – INTEGRITA DOMÁCEHO TRHU: Pri nastavovaní účinnosti novely tiež odporúčame prihliadať na fakt, že aj okolité členské štáty (napr. Maďarsko a Poľsko) plánujú resp. zvažujú odklad implementácie Delegovanej smernice. Pretrvávajúca dostupnosť danej kategórie tabakových výrobkov na dvoch veľkých susedných trhoch v rámci Schengenského priestoru nevyhnutne povedie k cezhraničným tokom tovaru smerom na Slovensko. To oslabí a de facto zneguje zámer novely na domácom území a postaví do nevýhodného postavenia domáce spoločnosti a legálny domáci trh, ktorý je významným zdrojom príjmov štátu cez spotrebné dane. DÔVOD 3 – OCHRANA VEREJNÉHO ZDRAVIA: Na Slovenskom trhu v súčasnosti získavajú veľkú popularitu elektronické cigarety – predovšetkým jednorazové. Vzhľadom na nízku mieru regulácie tejto produktovej kategórie je tento trh výrazne otvorený nielen pre etablované tabakové spoločnosti, ale prakticky akéhokoľvek dovozcu z rôznych, neraz pochybných zdrojov. Zákaz charakteristických aróm v tabakových výrobkoch nevyhnutne upriami pozornosť spotrebiteľov aj na tieto nové nikotínové kategórie. To povedie nielen k výpadku daní (keďže kvapalné nikotínové náplne nepodliehajú spotrebnej dani) ale aj potenciálnemu ohrozeniu spotrebiteľov produktmi z neoverených zdrojov, zvlášť v prípade zraniteľných osôb, ako sú napríklad deti a mládež. Odklad implementácie Delegovanej smernice vytvorí dostatočný priestor na to, aby štát v spolupráci s tabakových priemyslom dodefinoval regulačný rámec pre tieto nové kategórie nikotínových výrobkov (ako sa spoločnými komunikačnými a legislatívnymi aktivitami podarilo napríklad zamedziť dostupnosti nikotínových vrecúšok medzi mládežou). | O | ČA | Pripomienka bola čiastočne akceptovaná. Termín účinnosti nie je možné meniť, nakoľko tento termín stanovila Komisia Delegovanou smernicou 2022/2100. Prechodné ustanovenie týkajúce sa dopredaja výrobkov bolo do materiálu zapracované |
| **MFSR** | **Nad rámec návrhu** Ministerstvo financií SR upozorňuje na chýbajúcu právnu úpravu povinnosti označenia iných tabakových výrobkov ako cigarety a tabak na vlastnoručné zhotovenie cigariet, ktoré nie sú predmetom spotrebnej dane podľa zákona č. 106/2004 Z. z. o spotrebnej dani z tabakových výrobkov v znení neskorších predpisov, bezpečnostným prvkom v súlade s čl. 16 ods. 3 smernice Európskeho parlamentu a Rady č. 2014/40/EÚ o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (ďalej len „smernica“). V súlade s čl. 15 a 16 smernice sa od 20. mája 2019 označujú cigarety a tabak na vlastnoručné zhotovenie cigariet. Podľa § 12b ods. 1 zákona č. 89/2016 Z. z. sa za bezpečnostný prvok považuje kontrolná známka podľa osobitného predpisu (§ 9 ods. 1 zákona č. 106/2004 Z. z. o spotrebnej dani z tabakových výrobkov v znení neskorších predpisov). Podľa uvedených ustanovení smernice od 20. mája 2024 sa na iné tabakové výrobky ako cigarety a tabak na vlastnoručné zhotovenie cigariet budú uplatňovať povinnosti týkajúce sa označovania výrobkov jedinečným identifikátorom a označenia bezpečnostným prvkom. Iné tabakové výrobky ako cigarety a tabak na vlastnoručné zhotovenie cigariet sú aj výrobky, ktoré v súčasnosti nie sú predmetom spotrebnej dane podľa zákona č. 106/2004 Z. z. o spotrebnej dani z tabakových výrobkov v znení neskorších predpisov. Zástupcovia Ministerstva financií SR a Finančného riaditeľstva SR opakovane upozorňovali na skutočnosť, že od 20. mája 2024 sa budú uplatňovať povinnosti týkajúce sa označovania iných tabakových výrobkov ako cigarety a tabak na vlastnoručné zhotovenie cigariet jedinečným identifikátorom a označenia bezpečnostným prvkom, a to na zasadnutí dočasnej pracovnej skupiny pre vysledovateľnosť tabakových výrobkov dňa 5. apríla 2022, na zasadnutí dočasnej pracovnej skupiny Úradu verejného zdravotníctva SR na prípravu novelizácie zákona č. 89/2016 Z. z. (DPS-89/2016) dňa 16. augusta 2022 alebo na pracovnom stretnutí k novelizácii zákona č. 89/2016 Z. z. dňa 8. decembra 2022. S ohľadom na vyššie uvedené Ministerstvo financií SR žiada doplnenie chýbajúcej právnej úpravy zo strany rezortu zdravotníctva (Ministerstvo zdravotníctva SR, Úrad verejného zdravotníctva SR) ako gestora smernice. | Z |  | Pripomienka bola stiahnutá zo strany Ministerstva financií Slovenskej republiky |
| **MFSR** | **Celému materiálu** Návrh je potrebné zosúladiť s prílohou č. 1 Legislatívnych pravidiel vlády SR (napríklad v čl. I bode 1 § 2 ods. 3 písm. s) vypustiť slovo „taký“ ako nadbytočné, v bode 2 § 5 ods. 1 prvej vete a bode 3 § 5 ods. 3 prvej vete vypustiť slovo „také“ ako nadbytočné, bod 6 preformulovať takto: „6. Doterajší text prílohy č. 3 sa označuje ako prvý bod a dopĺňa sa druhým bodom, ktorý znie: „2. Delegovaná smernica Komisie (EÚ) 2022/2100 z 29. júna 2022, ktorou sa mení smernica Európskeho parlamentu a Rady 2014/40/EÚ, pokiaľ ide o zrušenie určitých výnimiek týkajúcich sa zahrievaných tabakových výrobkov (Ú. v. EÚ L 283, 3.11.2022).“.“). | O | ČA | Slovo „taký“, resp. slovo "také" nepovažuje MZ SR za nadbytočné, MZ SR trvá na navrhovanom znení. Pripomienka týkajúca sa bodu 6. bola akceptovaná |
| **MFSR** | **Čl. I bodu 2 (§ 5 ods. 1)** V § 5 ods. 1 prvej vete navrhujeme slovo „zhotovovanie“ nahradiť slovom „zhotovenie“ z dôvodu zjednotenia terminológie používanej v zákone č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov (ďalej len „zákon č. 89/2016 Z. z.“). | O | A |  |
| **MHSR** | **Doložka vybraných vplyvov** Odporúčame predkladateľovi v Doložke vybraných vplyvov v časti 11 "Kontakt na spracovateľa" doplniť meno a funkciu kontaktnej osoby. Odôvodnenie: Odporúča sa uviesť meno, priezvisko a funkciu spracovateľa, e-mailový kontakt a telefonický kontakt. | O | A |  |
| **MHSR** | **K legislatívnemu procesu** Žiadame predkladateľa o predloženie materiálu na Záverečné posúdenie vybraných vplyvov. Odôvodnenie: Podľa Jednotnej metodiky na posudzovanie vybraných vplyvov bodu 9.1 písmeno a), je materiál potrebné predložiť na záverečné posúdenie vybraných vplyvov. | Z | A |  |
| **MHSR** | **Analýza vplyvov na PP** Žiadame predkladateľa o vypracovanie analýzy vplyvov na podnikateľské prostredie a Kalkulačky nákladov. Odôvodnenie: Nakoľko sme identifikovali vplyv na podnikateľské prostredie, je nutné na základe Jednotnej metodiky na posudzovanie vybraných vplyvov vypracovať Analýzu vplyvov na podnikateľské prostredie a Kalkulačku nákladov. | Z | A |  |
| **MHSR** | **Doložka vybraných vplyvov** Žiadame predkladateľa v Doložke vybraných vplyvov na podnikateľské prostredie o vyznačenie negatívneho vplyvu. Odôvodnenie: Materiál zakladá negatívny vplyv na podnikateľské prostredie v súvislosti s rozširovaním povinností na produkty týkajúcich sa tabakových výrobkov, na ktoré sa dané regulácie nevzťahovali. | Z | A |  |
| **MHSR** | **Tabuľka zhody** Žiadame predkladateľa v stĺpci 9. v tabuľke zhody doplniť informácie o identifikácii goldplatingu (GP-A resp. GP-N) ku všetkým riadkom tabuľky zhody. Odôvodnenie: V rámci novelizácie Legislatívnych pravidiel vlády SR, schválenej uznesením vlády SR č. 787/2022 bola prijatá nová verzia tabuľky zhody v súvislosti s reformou Plánu obnovy a odolnosti SR "ochrana pred neopodstatneným goldplatingom". V stĺpci 9 tejto tabuľky zhody sa pri každom ustanovení uvádza, či goldplating je (GP-A) a) až g) )alebo nie je (GP-N) identifikovaný. Požadované platné označenie v tabuľke zhody chýba. | Z | A |  |
| **MVSR** | **K čl. I bodom 1 až 3** V prvom bode odporúčame vypustiť slovo „taký“ a v druhom a treťom bode odporúčame vypustiť slovo „také“ z dôvodu nadbytočnosti. | O | N | Slovo „taký“, resp. slovo "také" nepovažuje MZ SR za nadbytočné, MZ SR trvá na navrhovanom znení. Pripomienka týkajúca sa bodu 6. bola akceptovaná |
| **MZVEZ SR** | **K doložke zlučiteľnosti** Doložku zlučiteľnosti odporúčame vyplniť v súlade s prílohou č. 2 k Legislatívnym pravidlám vlády Slovenskej republiky. | O | A |  |
| **OAPSVLÚVSR** | **K doložke zlučiteľnosti** 1. K bodu 3: V bode 3 písm. a) doložky zlučiteľnosti žiadame uvádzať relevantné primárne právo Európskej únie, najmä článok 53 ods. 1 a články 62 a 114 Zmluvy o fungovaní Európskej únie. | O | A |  |
| **OAPSVLÚVSR** | **Čl. 1 § 2 ods. 3** 1. K Čl. I bodu 1: Z dôvodu duplicity v definícií pojmu zahrievaný tabakový výrobok žiadame z navrhovaného § 2 ods. 3 písm. s) vypustiť slová „pričom ide v závislosti od ich vlastností o bezdymové tabakové výrobky alebo o tabakové výrobky na fajčenie“. | O | N | Odôvodnenie: Podľa bodu 4 delegovanej smernica Komisie (EÚ) 2022/2100 z 29. júna 2022, ktorou sa mení smernica Európskeho parlamentu a Rady 2014/40/EÚ, pokiaľ ide o zrušenie určitých výnimiek týkajúcich sa zahrievaných tabakových výrobkov (Ú. v. EÚ L 283, 3.11.2022) sa preberá definícia zahrievaného tabakového výrobku. |
| **OAPSVLÚVSR** | **K transpozícií a tabuľke zhody s delegovanou smernicou (EÚ) 2022/2100** 1. V ľavej časti záhlavia tabuľky je potrebné za názvom delegovanej smernice (EÚ) 2022/2100 doplniť publikačný zdroj nasledovne: „(Ú. v. EÚ L 283, 3.11.2022)“. | O | A |  |
| **OAPSVLÚVSR** | **K doložke vybraných vplyvov** 1. V prvom bode doložky vybraných vplyvov žiadame za názov delegovanej smernice (EÚ) 2022/2100 doplniť publikačný zdroj nasledovne: „(Ú. v. EÚ L 283, 3.11.2022)“. Zároveň odporúčame zaviesť skrátenú citáciu nasledovne: „(ďalej len „delegovaná smernica (EÚ) 2022/2100“).“.Takto zavedenú skrátenú citáciu je následne potrebné používať v celom texte doložky vybraných vplyvov. | O | A |  |
| **OAPSVLÚVSR** | **K predkladacej správe** 1. V prvom odseku predkladacej správy k predkladanému návrhu zákona žiadame názov delegovanej smernice (EÚ) 2022/2100 upraviť nasledovne: „delegovaná smernica Komisie (EÚ) 2022/2100 z 29. júna 2022, ktorou sa mení smernica Európskeho parlamentu a Rady 2014/40/EÚ, pokiaľ ide o zrušenie určitých výnimiek týkajúcich sa zahrievaných tabakových výrobkov (Ú. v. EÚ L 283, 3.11.2022) (ďalej len „delegovaná smernica (EÚ) 2022/2100“).“. Takto zavedenú skrátenú citáciu je následne potrebné používať v celom texte predkladacej správy. | O | A |  |
| **OAPSVLÚVSR** | **K doložke zlučiteľnosti** 2. K bodu 3: Upozorňujeme, že smernica 2014/40/EÚ v platnom znení, nie je prameňom primárneho európskeho práva, a žiadame ju uvádzať v bode 3 písm. b) doložky zlučiteľnosti. Zároveň názov tejto smernice žiadame upraviť nasledovne: „smernica Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (Ú. v. EÚ L 127, 29.4.2014) v platnom znení“. | O | A |  |
| **OAPSVLÚVSR** | **Čl. 1 § 5 ods. 1 a 3** 2. K Čl. I bodom 2 a 3: Z navrhovaného znenia § 5 ods. 1 prvej vety a ods. 3 prvej vety zákona žiadame z dôvodu nadbytočnosti vypustiť slovo „také“. | O | N | Slovo „taký“, resp. slovo "také" nepovažuje MZ SR za nadbytočné, MZ SR trvá na navrhovanom znení. Pripomienka týkajúca sa bodu 6. bola akceptovaná |
| **OAPSVLÚVSR** | **K transpozícií a tabuľke zhody s delegovanou smernicou (EÚ) 2022/2100** 2. V celej predloženej tabuľke zhody s delegovanou smernicou (EÚ) 2022/2100 žiadame v štvrtom stĺpci dôsledne rozlišovať medzi platnými a účinnými ustanoveniami zákona č. 89/2016 Z. z. v znení neskorších predpisov, a ustanoveniami Čl. I predkladaného návrhu zákona. Následne žiadame zákon č. 89/2016 Z. z. v znení neskorších predpisov uvádzať v pravej časti záhlavia tabuľky zhody. | O | A |  |
| **OAPSVLÚVSR** | **K doložke vybraných vplyvov** 2. V ôsmom bode doložky vybraných vplyvov žiadame názov smernice 2014/40/EÚ v platnom znení upraviť nasledovne: „smernica Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (Ú. v. EÚ L 127, 29.4.2014) v platnom znení“. | O | A |  |
| **OAPSVLÚVSR** | **K predkladacej správe** 2. Z druhého odseku predkladacej správy žiadame vypustiť druhú vetu, nakoľko v tomto prípade ide o úvodnú vetu recitálov delegovanej smernice (EÚ) 2022/2100, ktorú považujeme za irelevantnú a nedostatočne konkrétnu. Túto pripomienku primerane vzťahujeme aj na druhý odsek všeobecnej časti dôvodovej správy. | O | A |  |
| **OAPSVLÚVSR** | **K doložke zlučiteľnosti** 3. K bodu 3: Za názvom delegovanej smernice 2022/2100 žiadame doplniť jej publikačný zdroj nasledovne: „(Ú. v. EÚ 283, 3.11.2022)“. | O | A |  |
| **OAPSVLÚVSR** | **K Čl. I bodu 6** 3. K Čl. I bodu 6: Úvodnú vetu v Čl. I bode 6 žiadame v súlade so zaužívanou legislatívnou technikou upraviť takým spôsobom, aby na tomto mieste predkladaného návrhu zákona došlo k označeniu textu uvádzaného v Prílohe č. 3 k zákonu č. 89/2016 Z. z. v znení neskorších predpisov ako bodu 1, a následne k pripojeniu druhého bodu transpozičnej prílohy, ktorým sa do zoznamu transponovaných právnych predpisov EÚ doplní delegovaná smernica (EÚ) 2022/2100. | O | A |  |
| **OAPSVLÚVSR** | **K predkladacej správe** 3. Štvrtý odsek predkladacej správy žiadame vypustiť bez náhrady, nakoľko sa jedná o duplicitu s druhým odsekom predkladacej správy. | O | A |  |
| **OAPSVLÚVSR** | **K transpozícií a tabuľke zhody s delegovanou smernicou (EÚ) 2022/2100** 3. V druhom stĺpci tabuľky zhody žiadame uvádzať celý normatívny text delegovanej smernice (EÚ) 2022/2100 tak, ako bol publikovaný v Úradnom vestníku Európskej únie, vrátane úvodných viet jednotlivých článkov. | O | A |  |
| **OAPSVLÚVSR** | **K predkladacej správe** 4. Do predkladacej správy k návrhu zákona žiadame na základe čl. 18 ods. 1 písm. c) Legislatívnych pravidiel vlády Slovenskej republiky v platnom znení doplniť informáciu, či návrh zákona má byť predmetom vnútrokomunitárneho pripomienkového konania alebo či sa vnútrokomunitárne pripomienkové konanie uskutočnilo. | O | A |  |
| **OAPSVLÚVSR** | **K doložke zlučiteľnosti** 4. K bodu 3: Ku smerniciam uvádzaným v bode 3 písm. b) doložky zlučiteľnosti žiadame doplniť gestora určeného príslušným uznesením vlády Slovenskej republiky. | O | A |  |
| **OAPSVLÚVSR** | **K Čl. I bodu 6** 4. K Čl. I bodu 6: Za názov delegovanej smernice (EÚ) 2022/2100 žiadame doplniť publikačný zdroj nasledovne: „(Ú. v. EÚ L 283, 3.11.2022)“. | O | A |  |
| **OAPSVLÚVSR** | **K transpozícií a tabuľke zhody s delegovanou smernicou (EÚ) 2022/2100** 4. V deviatom stĺpci tabuľky zhody žiadame pri preukazovaní transpozície čl. 1 a 2 delegovanej smernice (EÚ) 2022/2100 uvádzať v súlade s Prílohou č. 3 k Legislatívnym pravidlám vlády Slovenskej republiky v platnom znení skratku „GP-N“. | O | A |  |
| **OAPSVLÚVSR** | **K doložke zlučiteľnosti** 5. K bodu 4: Upozorňujeme, že bod 4 doložky zlučiteľnosti je potrebné zosúladiť s Prílohou č. 2 k Legislatívnym pravidlám vlády Slovenskej republiky v platnom znení. Žiadame bod 4 rozdeliť do jednotlivých písmen, a následne riadne vyplniť bod 4 písm. b) a c) doložky zlučiteľnosti. V bode 4 písm. b) žiadame uviesť, že konanie zo strany Európskej komisie voči Slovenskej republike neprebieha. V bode 4 písm. c) žiadame uvádzať vo vzťahu k smernici 2014/40/EÚ v platnom znení transpozičné opatrenia tejto smernice, ktoré boli notifikované Európskej komisii, a vo vzťahu k delegovanej smernici (EÚ) 2022/2100 informáciu, že k úplnému prebratiu smernice dochádza predkladaným návrhom zákona. | O | A |  |
| **OAPSVLÚVSR** | **Nad rámec** 5. Nad rámec: Odporúčame do Čl. I predkladaného návrhu zákona zaradiť ďalší novelizačný bod, v ktorom dôjde k zmene názvu § 22 zákona č. 89/2016 Z. z. v znení neskorších predpisov na „Transpozičné ustanovenie“ v súlade s čl. 8 ods. 11 Legislatívnych pravidiel vlády Slovenskej republiky v platnom znení. | O | A |  |
| **OAPSVLÚVSR** | **K transpozícií a tabuľke zhody s delegovanou smernicou (EÚ) 2022/2100** 5. Pri preukazovaní transpozície jednotlivých ustanovení čl. 1 delegovanej smernice (EÚ) 2022/2100 je v piatom stĺpci tabuľky zhody potrebné uvádzať v piatom stĺpci tabuľky zhody aj označenie Čl. I a jednotlivých novelizačných bodov predkladaného návrhu zákona. | O | A |  |
| **OAPSVLÚVSR** | **K transpozícií a tabuľke zhody s delegovanou smernicou (EÚ) 2022/2100** 6. Žiadame preukázať transpozíciu čl. 1 bodu 2 delegovanej smernice (EÚ) 2022/2100 (nový čl. 11 odsek 1 prvý pododsek tretia veta smernice 2014/40/EÚ v platnom znení) do slovenského právneho poriadku, nakoľko uvádzané transpozičné opatrenia nepovažujeme za dostatočné na preukázanie úplnej transpozície. | O | A | Pripomienka bola akceptovaná v plnom rozsahu (Čl.1., bod 5., § 9, ods. 1 písm.c) |
| **OAPSVLÚVSR** | **K transpozícií a tabuľke zhody s delegovanou smernicou (EÚ) 2022/2100** 7. Transpozíciu čl. 2 ods. 1 prvej vety a ods. 2 delegovanej smernice (EÚ) 2022/2100 žiadame preukazovať prostredníctvom § 35 ods. 7 zákona č. 575/2001 Z. z. v znení neskorších predpisov. Zároveň je potrebné uvádzať tento zákon aj v pravej časti záhlavia tabuľky zhody. | O | A |  |
| **OAPSVLÚVSR** | **K transpozícií a tabuľke zhody s delegovanou smernicou (EÚ) 2022/2100** 8. Transpozíciu čl. 2 ods. 1 tretej vety delegovanej smernice (EÚ) 2022/2100 žiadame preukazovať aj prostredníctvom § 22 zákona č. 89/2016 Z. z. v znení neskorších predpisov. | O | A |  |
| **OAPSVLÚVSR** | **K všeobecnej časti dôvodovej správy** V prvom odseku všeobecnej časti dôvodovej správy k predkladanému návrhu zákona žiadame názov delegovanej smernice (EÚ) 2022/2100 upraviť nasledovne: „delegovaná smernica Komisie (EÚ) 2022/2100 z 29. júna 2022, ktorou sa mení smernica Európskeho parlamentu a Rady 2014/40/EÚ, pokiaľ ide o zrušenie určitých výnimiek týkajúcich sa zahrievaných tabakových výrobkov (Ú. v. EÚ L 283, 3.11.2022) (ďalej len „delegovaná smernica (EÚ) 2022/2100“).“. Takto zavedenú skrátenú citáciu je následne potrebné používať v celom texte predkladacej správy. | O | A |  |
| **RÚZSR** | **Čl. I. nový bod č. 6 - §21 c** „6. V Čl. I sa dopĺňa nový § 21c, ktorý znie nasledovne: „§ 21c Prechodné ustanovenia k úprave účinnej od ... [dátum účinnosti zákona] Spotrebiteľské balenia zahrievaných tabakových výrobkov, ktoré obsahujú charakteristickú arómu a boli vyrobené alebo uvedené na trh pred ... [dátum účinnosti zákona] a spotrebiteľské balenia zahrievaných tabakových výrobkov, ktoré obsahujú arómy v akýchkoľvek ich zložkách, najmä vo filtroch, papieroch, baleniach, kapsuliach, alebo akékoľvek technické prvky umožňujúce zmenu vône, chuti alebo intenzity dymu a boli vyrobené alebo uvedené na trh pred ... [dátum účinnosti zákona] možno uvádzať na trh do ... [dátum najmenej šesť mesiacov odo dňa účinnosti zákona].“ Odôvodnenie: Pripomienku predkladáme z dôvodu, že namietame nedostatky návrhu zákona, ktoré v prípade prijatia návrhu v nezmenenom znení výrazným spôsobom negatívne zasiahnu do trhového prostredia a budú mať negatívne dôsledky tak na podnikateľské subjekty zaoberajúce sa výrobou, dovozom alebo distribúciou bezdymových tabakových výrobkov, ako aj na spotrebiteľov týcht výrobkov. Cieľom navhovateľa zákona je prevzatie ustanovení Delegovanej smernice Komisie (EÚ) 2022/2100 z 29. júna 2022, ktorou sa mení Smernica Európskeho parlamentu a Rady 2014/40/EÚ pokiaľ ide o zrušenie určitých výnimiek týkajúcich sa zahrievaných tabakových výrobkov do právneho poriadku Slovenskej republiky. Zrušenie výnimiek sa v praxi pretaví do úplného zákazu bezdymových tabakových výrobkov s charakteristickou arómou alebo obsahujúcich arómy v akýchkoľvek ich zložkách. Navrhuje sa účinnosť návrhu zákona od 23. októbra 2023. Navrhované znenie zákona neobsahuje žiadne prechodné ustanovenie, ktoré by stanovovalo dostatočne dlhú legisvakačnú dobu, počas ktorej by sa všetky dotknuté subjekty regulácie mali možnosť plne prispôsobiť navrhovanému zákazu uvádzať na trh tabakové výrobky s charakteristickou arómou alebo obsahujúce arómy v akýchkoľvek ich zložkách. Vyslovenie zákazu týchto výrobkov s absolútnou účinnosťou už od 23. októbra 2023 znamená nemožnosť akéhokoľvek dopredaja skladových zásob a ich de facto okamžité stiahnutie z predaja, čo je pre dotknuté subjekty technicky, logisticky a organizačne mimoriadne náročné a nákladné. Nemožnosť dopredaja skladových zásob sa v konečnom dôsledku prejaví aj v znížení výberu spotrebnej dane ktorou sú tieto výrobky zaťažené. Máme za to, že ustanovenia zákonom preberanej Delegovanej smernice Komisie (EÚ) 2022/2100 z 29. júna 2022 nevylučujú, aby Členské štáty pri jej transpozícii do svojich národných právnych poriadkov dostatočne dlhú legisvakačnú dobu stanovili. Vzhľadom na horeuvedené preto k návrhu zákona predkladáme nasledovné pripomienky a návrhy, ktorých cieľom je doplnenie prechodného ustanovenia, ktoré umožní dopredaj existujúcich skladových zásob dotknutých výrobkov najmenej po dobu šiestich mesiacov odo dňa účinnosti zákona, tj. šiestich mesiacov odo dňa uloženia ich zákazu. | Z | ČA | Pripomienka bola čiastočne akceptovaná. Termín účinnosti nie je možné meniť, nakoľko tento termín stanovila Komisia Delegovanou smernicou 2022/2100. Prechodné ustanovenie týkajúce sa dopredaja výrobkov bolo do materiálu zapracované |